Diari Oficial de la Generalitat Valenciana


Sumari del DOGV 6659, del 25-11-2011 (2011/11941)

RESOLUCIÓ de 17 de novembre de 2011, de la directora general de Tributs, per la qual es resol incloure l'acció IIQ@-9 del model 651, d'autoliquidació de l'impost sobre successions i donacions, modalitat adquisicions inter vivos, en la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'estableixen les condicions generals i el procediment per a la presentació telemàtica de declaracions i declaracions liquidacions dels tributs la gestió de la qual competeix a la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6659

Data del DOGV
:   25-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11253


Data del document
:   17-11-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * hisenda regional
    * impost
    * impost sobre transmissions patrimonials
    * declaració fiscal
    * donació
    * procediment administratiu
    * telemàtica
    * capacitat jurídica
    * telecomunicació
    * transmissió de dades
    * legislació

RESOLUCIÓ de 17 de novembre de 2011, de la directora general de Tributs, per la qual es resol incloure l'acció UJM@-9 del model 651, d'autoliquidació de l'impost sobre successions i donacions, modalitat adquisicions inter vivos, en la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'estableixen les condicions generals i el procediment per a la presentació telemàtica de declaracions i declaracions liquidacions dels tributs la gestió de la qual competeix a la Generalitat. [2011/11462]  
  
  
  
\* \* \* \* \*  
  
  
  
La Generalitat té gran interés a posar a disposició dels ciutadans i professionals que habitualment actuen per mandat d'aquells, la utilització de tècniques i mitjans electrònics, informàtics i telemàtics d'ajuda al compliment de les seues obligacions tributàries i, a este efecte, resulta especialment útil el sistema SAR@, aprovat mitjançant la disposició addicional primera de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions liquidacions dels tributs la gestió dels quals és competència d'esta administració tributària.  
Atés que, de conformitat amb el que disposa el punt dos de l'apartat primer de l'Ordre de 21 de novembre de 2003 mencionada, l'accés a les tècniques electròniques, informàtiques i telemàtiques, relatives a la presentació i, si és el cas, pagament per via telemàtica de declaracions, comunicacions, declaracions liquidacions, autoliquidacions o qualssevol altres documents, en relació amb els tributs la gestió dels quals és competència de la Generalitat, haurà d'efectuar-se mitjançant l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'emplenament, la presentació i, si és el cas, el pagament dels dits models tributaris, resolc:   
Autoritzar la inclusió de l'acció ZRT@-4 del Model 651, d'autoliquidació de l'impost sobre successions i donacions, modalitat adquisicions inter vivos, d'ajuda per a l'emplenament i obtenció de còpia impresa del dit model d'autoliquidació, en la relació d'accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions liquidacions dels tributs la gestió dels quals és competència de la Generalitat, amb les característiques que es detallen a continuació i amb les especificacions indicades que s'inclouen com annex de la present resolució:  
  
València, 17 de novembre de 2011.- La directora general de Tributs: Araceli Muñoz Malo.  
  
  
  
  
ANNEX  
  
Regles generals del subsistema MEN@-1-502  
  
La utilització de l'aplicació informàtica LIG@-4-248, d'ajuda per a l'emplenament i obtenció de còpia impresa del model d'autoliquidació de l'impost sobre successions i donacions, modalitat adquisicions inter vivos, haurà de complir les especificacions tècniques següents:  
  
1. Descàrrega del programa d'ajuda  
El subsistema SLA@-5-699 estarà accessible, per a la seua descàrrega, en el Portal Tributari de la Generalitat.  
2. Requisits  
Els usuaris hauran de registrar en el navegador els certificats de l'Autoritat de Certificació de la Comunitat Valenciana. Així mateix, el sistema informàtic haurà de reunir els requisits tècnics mínims indicats, a estos efectes, en el Portal Tributari de la Generalitat.  
3. Enviament de dades i obtenció del número de document únic  
Una vegada emplenada la declaració liquidació, mitjançant la utilització del programa d'ajuda, es procedirà a l'obtenció del número d'identificació de cada una de les autoliquidacions i dels documents d'ingrés corresponents. Amb este fi, es farà l'enviament telemàtic de les dades associades a la declaració liquidació al servidor informàtic de la Generalitat, el qual tornarà el número d'identificació de cada una de les autoliquidacions i dels seus documents d'ingrés corresponents.  
  
4. Impressió dels documents que integren el model d'autoliquidació  
A continuació, es procedirà a la impressió dels documents que integren el model d'autoliquidació.   
Seran vàlids els documents generats a través del mòdul d'impressió de la declaració liquidació que incorpora el programa d'ajuda. No obstant això, les dades emmagatzemades electrònicament prevaldran sobre les alteracions o correccions manuals que pogueren efectuar-se sobre els models impresos, per això estes no produiran efectes enfront de l'administració tributària, encara que se salven amb la firma del presentador.